### **Všeobecne záväzné nariadenie obce Siladice č.4/2019**

### **zo dňa 04.12.2019**

### **o miestnom poplatku za komunálne odpady a drobné stavebné odpady**

###  **na území obce Siladice**

**Obecné zastupiteľstvo V Siladiciach na základe § 6 zák. SNR č. 369/1990 Zb. o obecnom zriadení v znení neskorších predpisov a zák. č. 582/2004**

**Z. z. o a miestnom poplatku za komunálne odpady a drobné stavebné odpady v znení neskorších zmien a doplnkov**

**v y d á v a**

**pre územie obce Siladice toto Všeobecné záväzné nariadenie v nasledovnom znení:**

**Článok I**

**PREDMET ÚPRAVY**

1. Miestny poplatok za komunálne odpady a drobné stavebné odpady (ďalej len „poplatok“) sa platí za komunálne odpady okrem elektroodpadov a drobné stavebné odpady, ktoré vznikajú na území obce.
2. Toto všeobecne záväzné nariadenie (ďalej len „nariadenie“) určuje správcu, použitie výnosov, kto je poplatníkom, vznik poplatkovej povinnosti, výšky sadzieb, spôsob platenia miestneho poplatku za komunálne odpady a drobné stavebné odpady (ďalej len „poplatok“ ), ktorý vzniká na území obce Siladice.
3. Správu poplatku vykonáva Obec Siladice a poplatok je príjmom rozpočtu Obce Siladice.
4. Výnos poplatku sa použije výlučne na úhradu nákladov spojených s nakladaním s komunálnymi odpadmi a drobnými stavebnými odpadmi, najmä ich zber, prepravu, zhodnocovanie a zneškodňovanie.

**Článok II**

**POPLATNÍK**

1. Poplatok platí poplatník, ktorý je podľa Zákona č. 582/2004 Z.z. :
	1. **fyzická osoba**, ktorá má v obci **trvalý pobyt alebo prechodný pobyt**, alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávny porast na iný účel ako na podnikanie, pozemok, v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len „nehnuteľnosť“),
	2. **právnická osoba**, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
	3. **podnikateľ**, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
2. Poplatníkom nie je osoba, ktorej oprávnenie užívať nehnuteľnosť vyplýva z povahy právneho vzťahu s poplatníkom podľa Čl. 2 ods. 1 tohto VZN, ak na jeho základe:
	1. užíva priestory nehnuteľnosti vyhradené na prechodné ubytovanie v zariadení na to určenom,
	2. je hospitalizovaná v zariadení poskytujúcom služby zdravotnej starostlivosti,
	3. užíva z dôvodu plnenia povinností vyplývajúcich z pracovnoprávneho vzťahu alebo iného obdobného vzťahu s poplatníkom nehnuteľnosť, ktorú má právo užívať alebo ju užíva aj poplatník, alebo
	4. v nehnuteľnosti, ktorú má poplatník právo užívať alebo ju užíva, vykonáva pre poplatníka práce alebo mu poskytuje iné služby v rámci výkonu svojej činnosti a pri tejto činnosti produkuje len komunálne odpady alebo drobné stavebné odpady.
3. Poplatok od poplatníka v ustanovenej výške pre obec vyberá a za vybraný poplatok ručí :
	1. **vlastník nehnuteľnosti**, ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,
	2. **správca**, ak je vlastníkom nehnuteľnosti štát, vyšší územný celok alebo mesto (ďalej len „platiteľ“).
4. Platiteľ a poplatník sa môžu písomne dohodnúť, že poplatok obci odvedie priamo poplatník, za odvedenie poplatku obci ručí platiteľ.
5. Ak viacero poplatníkov podľa Čl. 2 ods. 1 písm. a) tohto VZN žije v spoločnej domácnosti, plnenie povinností poplatníka môže za ostatných členov tejto domácnosti na seba prevziať jeden z nich. Za poplatníka, ktorý nie je spôsobilý na právne úkony v plnom rozsahu, plní povinnosti poplatníka jeho zákonný zástupca, prípadne opatrovník. Povinnosti poplatníka nesmie za iného prevziať alebo plniť osoba, ktorá sa dlhodobo zdržiava mimo územia Slovenskej republiky alebo je nezvestná. Tieto skutočnosti, ako aj ich zmeny je osoba, ktorá za iného plní povinnosti poplatníka povinná oznámiť obci.

**Článok III.**

**VZNIK A ZÁNIK POPLATKOVEJ POVINNOSTI**

Poplatková povinnosť vzniká dňom, ktorým nastane skutočnosť uvedená v Čl. 2 ods. 1 tohto VZN.

Poplatková povinnosť zaniká dňom zániku skutočnosti zakladajúcej vznik poplatkovej povinnosti.

**Článok IV.**

**SADZBA POPLATKU**

**(1) Sadzba poplatku je pre poplatníka** podľa Čl. 2 ods. 1 písmeno a) tohto VZN: **0,082 € za osobu a kalendárny deň**

 Príklad výpočtu : 1 osoba 0,082 x 366 dní suma: 30,012

**T. j. na osobu za bežný kalendárny rok 30,00 EUR**

**(2) Sadzba poplatku je pre poplatníka** podľa Čl.2 ods. 1 písmeno b) a c) tohto VZN: **0,039 €/l**

Príklad výpočtu:

Objem nádoby v l ( litroch) x Počet vývozov ročne x Sadzba poplatku €/l

120 l x 26 vývozov t.j. 120 l x 0,039 suma: 121,68

**T. j. za 120 litrovú nádobu 121,68 EUR**

1100 l x 26 vývozov t.j. 1100 l x 0,039 suma: 1.115,40

**T. j. za 1100 litrovú nádobu 1.115,40 EUR**

**(3)** Užívatelia zberných nádob sú povinní s nimi šetrne zaobchádzať a chrániť pred poškodením a stratou.

**Článok V.**

**URČENIE POPLATKU**

Poplatok sa vyrubuje na **obdobie kalendárneho roka** a určuje sa ako :

1. **súčin sadzby poplatku a počtu kalendárnych dní** v danom kalendárnom roku počas ktorých má alebo bude mať poplatník uvedený v Čl. 2 ods.(1) písm. a) tohto VZN v obci trvalý alebo prechodný pobyt alebo počas ktorých nehnuteľnosť užíva alebo je oprávnený ju užívať,
2. **súčin frekvencie odvozov**, sadzby určenej v tomto VZN a objemu zbernej nádoby, ktorú poplatník uvedený v Čl. 2 ods. (1) písm. b) a c) užíva v súlade so zavedeným systémom zberu komunálnych odpadov a drobných stavebných odpadov.

**Článok VI.**

**OHLÁSENIE**

1. Poplatník je povinný do jedného mesiaca odo dňa vzniku povinnosti platiť poplatok odo dňa, keď nastala skutočnosť, ktorá má vplyv na zánik poplatkovej povinnosti, ako aj od skončenia obdobia určeného obcou, za ktoré platil poplatok, v prípade, ak došlo k zmene už ohlásených údajov, ohlásiť obci
2. Svoje meno, priezvisko, dátum narodenia, adresu trvalého pobytu, adresu prechodného pobytu (ďalej len „identifikačné údaje“), ak je poplatníkom osoba podľa § 77 ods. 2 písm. b) alebo písm. c) zákona č. 582/2004 Z. z., názov alebo obchodné meno, sídlo alebo miesto podnikania, identifikačné číslo,
3. Identifikačné údaje iných osôb, ak za ne plní povinnosti poplatníka podľa § 77 ods.7 zákona č. 582/2004 Z. z. ,
4. Údaje rozhodujúce na určenie poplatku podľa § 79 zákona č. 582/2004 Z. z. spolu s ohlásením predloží aj doklady potvrdzujúce uvádzané údaje, ak súčasne požaduje zníženie alebo odpustenie poplatku podľa § 83 zákona č. 582/2004 Z. z. aj doklady, ktoré odôvodňujú zníženie alebo odpustenie poplatku.

 (2) Poplatník je oprávnený podať obci ohlásenie aj v prípade, ak zistí, že jeho povinnosť platiť poplatok má byť nižšia, ako mu bola vyrubená, alebo ak žiada o zníženie poplatku z dôvodu, že neužíva nehnuteľnosť, ktorú je oprávnený užívať.

**Článok VII.**

**VYRUBENIE POPLATKU**

(1) Poplatok vyrubí správca každoročne rozhodnutím na celé zdaňovacie

obdobie. Vyrubenie poplatku sa riadi § 81 Zákona č.582/2004 Z.z.

**Článok VIII.**

**SPLATNOSŤ POPLATKU**

 **(1)** Vyrubený poplatok je splatný do 15 dní odo dňa nadobudnutia právoplatnosti Rozhodnutia priamo do pokladne obecného úradu alebo na účet správcu dane uvedeného na príslušnom Rozhodnutí.

**(2)** Poplatník, ktorého predpokladaný poplatok u jedného správcu dane **presiahne 660 eur**, je povinný platiť poplatok na účet správcu dane za bežné zdaňovacie obdobie na splátky, ktoré sú určené v príslušnom Rozhodnutí.

**Článok IX.**

**OSLOBODENIE OD POPLATKU**

**1) Oslobodenie od poplatku vo výške 50 % vzniká:**

a) poplatníkovi s trvalým pobytom v obci Siladice, ktorý sa v zdaňovacom období preukáže platným preukazom ZŤP

b) vrátenie, zníženie a odpustenie poplatku sa ďalej riadi §82 Zákona č.582/2004.

c) poplatník uplatňujúci túto zľavu je povinný predložiť správcovi poplatku doklad potvrdzujúci túto právnu skutočnosť. **Tento preukázateľný doklad nie je možné nahradiť čestným prehlásením.**

**Článok X.**

**ZÁVEREČNÉ USTANOVENIE**

**(1)** Dňom účinnosti tohto Všeobecne záväzného nariadenia obce Siladice o miestom poplatku za komunálne odpady a drobné stavebné odpady sa zrušuje Dodatok č.1 k VZN č.1/2016 zo dňa 28.11.2018.

**Článok XI.**

**ÚČINNOSŤ**

Všeobecne záväzné nariadenie obce Siladice č. 4/2019 o poplatku za komunálne odpady a drobné stavebné odpady bolo schválené dňa 04.12.2019 Uznesením č. 20 /2019 a nadobúda účinnosť dňom 1.1.2020.

Vyvesené na úradnej tabuli dňa: 11.12.2019

 Róbert Repka, v.r.

 starosta obce